Flere branner langs Rørosbanen
Brannvesenet er i området med alle tilgjengelige ressurser. Like før klokken 14 melder politiet at brannvesenet har kontroll på brannen. – Det er snakk om en strekning på 15 – 16 kilometer, sier vaktleder Atle Røed i 110-sentralen Innlandet til VG. Slukningsarbeidet pågår fremdeles ved hjelp av helikopter, og det er ikke fare for spredning.Ifølge politiet er det siste kjente brannstedet i vestlig retning, Ebru. Årsaken til brannene er trolig varmgang i bremsene på et tog som har passert, ifølge politiet. Det er stans i all togtrafikk på linjen mellom Hamar og Elverum, melder politiet på Twitter. Bane Nors pressevakt Gunnar Børseth sier de har ute brannvognen sin med vann som hjelper til i arbeidet langs jernbaneskinnene.Det toget som skulle gått fra Hamar 12.35, det kan ikke gå, og står fremdeles på Elverum. Totalt 160 kunder er berørt av hendelsen. 80 kunder på Elverum som skulle vært med toget sørover, og 80 kunder på Hamar som skulle nordover. – Det er lite alternativ transport å skaffe i området, så vi jobber med det, sier pressesjef i Vy Åge- Christoffer Lundeby.
Det er meldt om 10 til 15 branner langs Rørosbanen fra Midtskogen mot Elverum. Brannvesenet har kontroll.